Izvor: Miroslav Todorović/FK Partizan

Umar Sadik i zvanično je fudbaler Partizana. Za transfer nigerijskog napadača klub iz Humske isplatio je rekordan transfer.

Partizan je dan pre kraja zimskog prelaznog roka Romi poslao 1.7 miliona evra i time aktivirao klauzulu o otkupu ugovora koja je postojala u ugovoru o pozajmici Umara Sadika. Partizan je imao rok do kraja sezone da donese odluku o otkupu Sadikovog ugovora, a očigledno je da su i Savo Milošević i čelnici kluba zadovoljni njegovim igrama odlučili da ne čekaju krajnji rok.

Po novom ugovoru, Sadik se obavezao prema Partizanu do 2023. godine.

Za šest meseci u Partizanu Sadik je postigao 16 golova i 12 puta je bio asistent. Procena Partizana je da vrednost njegovog transfera može samo da se poveća. Pre samo nekoliko dana pričalo se da Napoli nudi za Nigerijca 12 miliona evra.

Sadik je potpisivanjem ugovora sa Partizanom postao najskuplje plaćen igrač u istoriji kluba jer je njegov transfer za 50.000 evra nadmašio vrednost plaćenu pri dovođenju Sejdube Sume.

Roma je uz 1.7 miliona evra dobila i klauzulu u ugovoru koja joj garantuje deset odsto vrednosti narednog transfera.